На основу чланова 2. став 3. тачке а., д., ф. и г., 7. тачка б), 36. и 57. Закона о Централној банци Босне и Херцеговине („Службени гласник БиХ“, бр. 1/97, 29/02, 8/03, 13/03, 14/03, 9/05, 76/06 и 32/07), Управни одбор Централне банке Босне и Херцеговине, на 7. сједници одржаној дана 28.07.2023. године и 8. сједници одржаној дана 29.08.2023. године, доноси:

**ОДЛУКУ**

**о измјенама и допунама Одлуке о утврђивању и одржавању обавезних резерви и утврђивању накнаде на износ резерви**

**Члан 1.**

У Одлуци о утврђивању и одржавању обавезних резерви и утврђивању накнаде на износ резерви („Службени гласник БиХ“, бр. 70/21, 53/22, 81/22 и 43/23) у члану 7. ставу (1) ријечи „30. септембра 2023. године“ мијењају се и гласе: „31. децембра 2023. године“.

**Члан 2.**

(1) У члану 11. у тачки б) на крају реченице бришу се ријечи „у КМ“.

(2) У тачки ц) на крају реченице бришу се ријечи „у ЕУР“.

(3) Иза тачке с) интерпункцијски знак тачка замјењује се интерпункцијским знаком зарез и додаје се нова тачка т) која гласи:

„т) резидуални рок доспијећа представља преостали рок до доспијећа обавеза што подразумијева да се депозити и позајмљена средства са рочношћу „до једне године“ и „преко једне године“ у „Извјештај за обрачун обавезне резерве“ требају евидентирати према преосталом року до доспијећа обавеза.“

**Члан 3.**

Иза члана 11. додаје се нови члан 11а. који гласи:

**„Члан 11а.**

(1) У прелазном периоду од 01.01.2024. до 30.09.2024. године (у даљем тексту: прелазни период) банка ће обрачунату обавезну резерву у ЕУР одржавати држањем 95% КМ протувриједности обрачунате обавезне резерве у ЕУР на рачуну резерви у КМ и држањем 5% обрачунате обавезне резерве у ЕУР на рачуну резерви у ЕУР.

(2) Централна банка ће током прелазног периода:

а) на дио средстава обавезне резерве у ЕУР који банка у складу са ставом (1) овог члана држи на рачуну резерви у КМ обрачунати накнаду по припадајућој стопи која се односи на средства обавезне резерве у ЕУР из члана 7. став (3) тачке а) ове одлуке, а

б) на средства изнад обавезне резерве на рачуну резерви у КМ, односно на рачуну резерви у ЕУР обрачунати накнаду по припадајућим стопама из члана 7. став (2) тачке б) ове одлуке, односно из члана 7. став (3) тачке б) ове одлуке.

(3) Током прелазног периода:

а) обавезна резерва у ЕУР банке израчунава се множењем девизне основице за обрачун обавезне резерве са одговарајућом стопом обавезне резерве и представља минималан износ средстава које банка мора као просјечне дневне резерве у периоду одржавања, држати на рачуну резерви у ЕУР и на рачуну резерви у КМ код Централне банке;

б) укупна обавезна резерва на рачуну резерви у КМ банке представља збир просјечних дневних обавезних резерви у КМ и дијела просјечних дневних обавезних резерви у ЕУР утврђеног на начин прописан ставом (1) овог члана за радне дане у току периода одржавања;

ц) укупна обавезна резерва на рачуну резерви у ЕУР банке представља збир дијела просјечних дневних обавезних резерви у ЕУР утврђеног на начин прописан ставом (1) овог члана за радне дане у току периода одржавања.“

**Члан 4.**

У Одлуци о измјенама и допунама Одлуке о утврђивању и одржавању обавезних резерви и утврђивању накнаде на износ резерви („Службени гласник БиХ“, бр. 43/23) у члану 9. ставу (1) ријечи „01.10.2023. године“ мијењају се и гласе: „1. јануара 2024. године“, а у ставу (2) истог члана ријечи „30. септембра 2023. године“ мијењају се и гласе: „31. децембра 2023. године“.

**Члан 5.**

Ова одлука ступа на снагу осмог дана од дана објављивања у „Службеном гласнику Босне и Херцеговине“, а објавиће се и у „Службеним новинама Федерације Босне и Херцеговине“, „Службеном гласнику Републике Српске“ и „Службеном гласнику Брчко дистрикта Босне и Херцеговине“.

 **Предсједавајући**

 **Управног одбора Централне банке**

Број: УВ-122-02-1-1499-3/23 **Босне и Херцеговине**

Сарајево, 29.08.2023. године

 **ГУВЕРНЕР**

 **Др Сенад Софтић**